Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó alapképzési szakok, illetve a felsőoktatásról szóló 1993. évi LXXX. törvény szerinti főiskolai
Paragraph Index: 2233

c) A mesterképzési szakon végzettek rendelkeznek a szakképzettség gyakorlásához szükséges személyes adottságokkal és készségekkel: - alapos értelmiségi tájékozottság és nagyfokú kreativitás, - az alulról szerveződő, demokratikusan működő közösségek értékként való elfogadása, - tolerancia a társadalom, a helyi közösségek sokszínűségével szemben, a saját és a nagyobb közösségekben többséget élvező véleményektől, értékektől, viselkedésformáktól eltérő jelenségekkel, megoldásokkal szemben, - nyitottság más emberek véleményének megismerésére, befogadására, - az emberi kapcsolatok konfliktusos jellegének elfogadása, a konfliktusok megoldásában érdekkiegyenlítő megoldásokra törekedés, - kreativitás, proaktivitás, kezdeményező módon való fellépés, - felelősség vállalás a közösségi problémákhoz, - másokkal való kooperációra, együttműködésre való készség, - szociális érzékenység, - szakmai önreflexióra, megújulásra, szakmai munkában az önfejlődésre való képesség.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes